*Projekts*

**LATVIJAS REPUBLIKAS MINISTRU KABINETS**

2021. gada \_\_.\_\_\_\_\_\_\_\_ Noteikumi Nr.\_\_\_\_

Rīgā (prot. Nr. .§)

**Kriminālizlūkošanas atbalsta informācijas sistēmas noteikumi**

Izdoti saskaņā ar

Operatīvās darbības likuma 23. panta 1.1 daļu

**I. Vispārīgie jautājumi**

1. Noteikumi nosaka:

1.1. Kriminālizlūkošanas atbalsta informācijas sistēmā (turpmāk – Sistēma) iekļaujamās informācijas apjomu, iekļaušanas un dzēšanas kārtību un nosacījumus;

1.2. institūcijas, kurām ir piešķirama piekļuve Sistēmā iekļautajai informācijai;

1.3. Sistēmā iekļautās informācijas glabāšanas termiņus.

2. Sistēma ir valsts informācijas sistēma, kuras pārzinis un turētājs ir Valsts policija. Sistēmas pārzinis nodrošina sistēmas tehnisko resursu funkcionalitāti un uztur atbilstošu elektronisko vidi informācijas apritei.

3. Sistēmu izmanto tiešsaistes datu pārraides režīmā.

4. Sistēmas funkcionalitāte nodrošina automatizētu datu apmaiņu ar valsts informācijas sistēmām un pieslēguma punktiem. Apakšsistēmās integrētais tehniskais risinājums nodrošina informācijas analīzi.

**II. Sistēmā iekļaujamās informācijas apjoms un iekļaušanas kārtība un nosacījumi**

5. Aktuālo un vēsturisko informāciju par fiziskām personām, juridiskām personām, notikumiem, mantu un lietām var iekļaut Sistēmā un veikt citas apstrādes darbības, ja ir pamats uzskatīt, ka attiecīgā informācija var palīdzēt operatīvās darbības un kriminālprocesa uzdevumu veikšanā.

6. Sistēmā apstrādā šādu informāciju par fizisko personu (ciktāl informācija ir zināma):

6.1. par personas identitāti:

6.1.1. vārds (vārdi), uzvārds, dzimtais uzvārds, iesauka;

6.1.2. personvārda un dzimtas uzvārda vēsturiskā formā un cita valodas personvārda oriģinālforma latīņalfabētiskajā transliterācijā;

6.1.3. personas kods vai identifikācijas kods;

6.1.4. dzimšanas datums un vieta;

6.1.5. dzimums;

6.1.6. personas foto, video un audio materiāli (ciktāl attiecīgās ziņas iegūtas kriminālprocesa, administratīvā pārkāpuma procesa, operatīvās darbības procesa vai resoriskās pārbaudes ietvaros, vai ja pats datu subjekts ir datus publiskojis (nepārsniedzot publicēto datu apjomu));

6.1.7. personas garums, svars, miesas uzbūves tips, īpašās fiziskās pazīmes, matu krāsa, acu krāsa, balss tips, ierastais ģērbšanas stils un apģērbu apraksts, kurā persona tika redzēta pēdējo reizi;

6.1.8. ģimenes stāvoklis (neprecējies, precējies, šķiries, atraitnis);

6.1.9. informācija par to, vai persona ir dzīva vai mirusi;

6.1.10. speciālais statuss (piemēram, persona ir amatpersona) vai tiesības (piemēram, ieroču iegādāšanās, glabāšanas vai nēsāšanas tiesības);

6.1.11. valstiskā piederība un tās veids;

6.1.12. tautība;

6.1.13. darbavieta un amats;

6.1.14. valodu zināšanas (valodas nosaukums un zināšanu līmenis);

6.1.15. ziņas par ārzemnieka identifikācijas kodu;

6.1.16. ziņas par personu apliecinošu dokumentu:

6.1.16.1. dokumenta veids;

6.1.16.2 numurs;

6.1.16.3 izdošanas datums;

6.1.16.4 izdevējvalsts un izdevējiestāde;

6.1.16.5 derīguma termiņš;

6.1.16.6 statusa maiņas datums un iemesls;

6.1.17. ziņas par uzturēšanās tiesības apliecinošu dokumentu:

6.1.17.1. numurs;

6.1.17.2. formāts (veids);

6.1.17.3. izdošanas datums;

6.1.17.4. izdevējiestāde;

6.1.17.5. derīguma termiņš;

6.1.17.6. statusa maiņas datums un iemesls;

6.1.17.7. pazīme, vai personai ir pastāvīgās uzturēšanās tiesības;

6.1.17.8. uzturēšanās iemesls;

6.1.17.9. personas kategorija (pamats uzturēšanas tiesību saņemšanai);

6.1.17.10. tiesības uz nodarbinātību (norāda vai personai ir tiesības uz nodarbinātību Latvijas Republikā vai persona uzturas Latvijas Republikā saistībā ar nodarbinātību, kuras veikšanai nav nepieciešams saņemt apliecinājumu par tiesībām uz nodarbinātību);

6.1.17.11. uzturēšanās tiesību termiņš;

6.1.18. ziņas par uzturēšanās tiesību anulēšanu:

6.1.18.1. datums;

6.1.18.2. iemesls;

6.1.18.3. ziņas par iestādi, kas pieņēmusi lēmumu par uzturēšanās tiesību anulēšanu;

6.1.19. ziņas par pēdējo laulāto:

6.1.19.1. personas kods vai identifikācijas kods;

6.1.19.2. vārds (vārdi);

6.1.19.3. uzvārds;

6.1.19.4. dzimums;

6.1.19.5. dzimšanas datums;

6.1.19.6. tautība;

6.1.19.7. valstiskā piederība un tās veids;

6.1.19.8. miršanas datums;

6.1.19.9. personvārda atveide latviešu valodā, ja laulātais ir ārzemnieks;

6.1.20. ziņas par laulības reģistrāciju, šķiršanu vai laulības atzīšanu par neesošu:

6.1.20.1. laulību reģistra ieraksta numurs;

6.1.20.2. vieta un valsts, kur laulība reģistrēta, šķirta vai atzīta par neesošu;

6.1.20.3. datums, kad laulība reģistrēta, šķirta vai atzīta par neesošu;

6.1.21. ziņas par tēvu un māti:

6.1.21.1. personas kods vai identifikācijas kods;

6.1.21.2. vārds (vārdi);

6.1.21.3. uzvārds;

6.1.21.4. dzimums;

6.1.21.5. dzimšanas datums;

6.1.21.6. tautība;

6.1.21.7. valstiskā piederība un tās veids;

6.1.21.8. miršanas datums;

6.1.21.9. personvārda atveide latviešu valodā, ja personas tēvs vai māte ir ārzemnieks;

6.1.22. ziņas par personas rīcībspējas ierobežošanu vai rīcībspējas ierobežojuma pārskatīšanu:

6.1.22.1. tiesas nolēmuma numurs;

6.1.22.2. rīcībspējas ierobežojuma apjoms vai atcelto un saglabāto rīcībspējas ierobežojumu apjoms;

6.1.22.3. tiesas nolēmuma pieņemšanas datums, izdevējvalsts un izdevējiestāde;

6.1.22.4. tiesas nolēmuma spēkā stāšanās datums;

6.1.23. ziņas par personas miršanu:

6.1.23.1. miršanas datums;

6.1.23.2. miršanas vieta;

6.1.24. ziņas par bērnu aprūpes iestādi:

6.1.24.1. nosaukums;

6.1.24.2. reģistrācijas numurs;

6.1.25. ziņas par dokumentu, kas apliecina aizliegumu izsniegt personu apliecinošu dokumentu bērnam, kurš ir jaunāks par 14 gadiem, vai aizliegumu izbraukt no valsts bērnam, kurš ir jaunāks par 18 gadiem:

6.1.25.1. veids;

6.1.25.2. numurs;

6.1.25.3. iesniedzējs vai izdevējiestāde;

6.1.25.4. iesniegšanas vai pieņemšanas datums;

6.1.25.5. spēkā stāšanās datums;

6.1.25.6. termiņš, uz kādu tiek noteikts aizliegums;

6.2. par personas deklarētās dzīvesvietas adresi vai vietas, kur persona uzturas, vai vietas, kur persona ir sasniedzama tiesiskajās attiecībās ar valsti un pašvaldību, adresi:

6.2.1. datums, kad ziņas reģistrētas;

6.2.2. adreses veids;

6.2.3. deklarētā adrese Latvijā saskaņā ar Valsts adrešu reģistru;

6.2.4. tiesiskais pamats dzīvot deklarētā dzīvesvietā;

6.2.5. laikposms, kurā persona sasniedzama papildu adresē (adresēs);

6.2.6. ārvalsts adrese un valsts atbilstoši Starptautiskās civilās aviācijas organizācijas (ICAO) klasifikatoram;

6.2.7. personas ierastās uzturēšanās, atrāšanas vai apmeklējamās vietas, norādot adresi (valsts, novads, rajons, pagasts, pilsēta, iela, mājas nosaukums, mājas numurs, korpuss, dzīvokļa numurs, pasta indekss, kadastra numurs, nestrukturēta adrese, koordinātes) un attiecīgās uzturēšanās vai apmeklējamās vietas noturība (piemēram, uzturas pastāvīgi, uzturas bieži, uzturas reti vai uzturas dažreiz);

6.3. par personas finansēm:

6.3.1. finansiālais stāvoklis;

6.3.2. personas finanšu līdzekļu glabāšanas veids;

6.3.3. informācija par to, vai persona izmanto alternatīvos maksāšanas līdzekļus.

6.4. par personas dzīvesveidu:

6.4.1. atkarības;

6.4.2. īpašas raksturojošas pazīmes (piemēram, nosliece uz klaiņošanu);

6.4.3. personas rīcībā esošie ieroči, kontakti (dalība) ar organizētās noziedzības pārstāvjiem (norādot grupas izcelsmes, darbības un uzturēšanās valsti, tipu, nosaukumu, dibināšanas datumu, darbības ilgumu, struktūru, dalībnieku skaitu, nacionālo sastāvu, darbības veidus, mērogu (lokālais vai starptautiskais), grupas raksturojumu, ikgadējās peļņas apjomu, informāciju par finanšu līdzekļiem, bīstamības līmeni, pretdarbības pasākumu raksturojumu);

6.5. par personas kontaktinformāciju (tālruņa numurs, elektroniskais pasts, oficiālā elektroniskā adrese);

6.6. cita informācija, kas var palīdzēt identificēt vai atrast fizisko personu.

7. Sistēmā apstrādā šādu informāciju par juridisko personu (tai skaitā personu, kura veic saimniecisku darbību, nav dibinājusi juridisko personu, bet reģistrējusies Valsts ieņēmumu dienestā) (ciktāl informācija ir zināma):

7.1. komerciālās darbības tiesiskā forma;

7.2. nosaukums;

7.3. iepriekšējais nosaukums;

7.4. reģistrācijas numurs un datums;

7.5. reģistrācijas vieta;

7.6. preču zīme;

7.7. darbības veidi;

7.8. pamatkapitāla apjoms (reģistrētais un apmaksātais pamatkapitāls);

7.9. nodokļa maksātāja statuss (piemēram, pievienotās vērtības nodokļa maksātājs);

7.10. informācija par finanšu līdzekļu glabāšanas veidu;

7.11. struktūrvienības;

7.12. dibinātāji un dalībnieki;

7.13. patiesā labuma guvēji;

7.14. meitasuzņēmumi;

7.15. cita informācija, kas var palīdzēt noskaidrot juridisko personu.

8. Sistēmā apstrādā šādu informāciju par notikumu (ciktāl informācija ir zināma):

8.1. notikuma datums, laiks un vieta;

8.2. notikuma īss apraksts;

8.3. Sistēmā iekļautas informācijas par personu, mantu vai lietu saistība ar notikumu;

8.4. cita informācija, kas var palīdzēt definēt notikumu vai noskaidrot tā saistību ar personu, mantu vai lietu.

9. Sistēmā apstrādā šādu informāciju par mantu (ciktāl informācija ir zināma):

9.1. veids, nosaukums, modelis un marka;

9.2. mantas īss apraksts, kurš raksturo mantas būtiskākās pazīmes, tai skaitā arī īpašās pazīmes;

9.3. sērija, numurs un prove;

9.4. ražošanas (izdošanas) datums;

9.5. ražošanas (izdošanas) iestāde;

9.6. daudzums (skaits, svars un apjoms);

9.7. vērtība;

9.8. valūta;

9.9. mantas attēls;

9.10. mantas īpašnieka vai turētāja vārds, uzvārds un dzimšanas datums;

9.11. norāde par mantas kultūrvēsturisko nozīmi – kultūras piemineklis, muzeja priekšmets, mākslas vai antikvārais priekšmets, senlieta;

9.12. ja manta ir transportlīdzeklis:

9.12.1. transportlīdzekļa veids, marka un modelis;

9.12.2. krāsa;

9.12.3. izlaiduma gads un pirmās reģistrācijas datums;

9.12.4. valsts reģistrācijas numurs (aktuālais un vēsturiskie) un nosaukums;

9.12.5. šasijas (VIN) numurs;

9.12.6. dzinēja numurs;

9.12.7. reģistrācijas apliecības numurs;

9.12.8. pēdējās reģistrācijas valsts;

9.12.9. iegādes valsts;

9.12.10. obligātas (OCTA) apdrošināšanas esamība, izdošanas datums un izdevējs;

9.12.11. brīvprātīgas (KASKO) apdrošināšanas esamība, izdošanas datums un izdevējs;

9.13. ja manta ir šaujamierocis:

9.13.1. kategorija, apakšgrupa, klasifikācija un lietošanas veids;

9.13.2. modelis, ražošanas gads, ražotājs un ražotājvalsts;

9.13.3. sērijas numurs un marķējums;

9.13.4. uzbūves veids un sistēma;

9.13.5. kalibrs, garums un munīcijas veids;

9.13.6. foto;

9.13.7. norāda, vai šaujamierocis ir uzskaitē, šaujamierocis ir deaktivizēts, tam ir piešķirts vēsturiskais statuss, šaujamierocis ir meklēšanā;

9.13.8. šaujamieroča remonta datums, mainīto sastāvdaļu īsu apraksts, izgatavotāja nosaukums, sērijas numurs un kalibrs;

9.14. ja manta ir sprāgstviela vai spridzināšanas ietaise:

9.14.1. veids un nosaukums;

9.14.2. izgatavošanas datums;

9.14.3. ražotājs un marķējums;

9.14.4. daudzums;

9.15. ja manta ir dokuments:

9.15.1. veids;

9.15.2. sērija un numurs;

9.15.3. reģistrācijas (izdošanas) datums;

9.15.4. reģistrācijas (izdošanas) vieta;

9.15.5. reģistrācijas (izdošanas) iestāde;

9.15.6. izdevējvalsts;

9.15.7. tās personas vārds, uzvārds un dzimšanas datums, kurai izsniegts dokuments;

9.15.8. norāda vai dokuments ir derīgs vai nederīgs;

9.15.9. derīguma termiņš;

9.16. ja manta ir saziņas līdzeklis (ja dati nav iegūti no elektronisko sakaru komersanta):

9.16.1. veids;

9.16.2. abonenta numurs un starptautiskais kods;

9.16.3. ierīces atrašanās vietas un pieslēguma adrese;

9.16.4. starptautiskais mobilās galiekārtas identitātes identifikators (IMEI);

9.16.5.numura starptautiskais mobilā lietotāja identitātes identifikators (IMSI);

9.16.6.IP adrese;

9.16.7. lietotāja vārds vai identifikators;

9.16.8. saziņas nodrošināšanas pakalpojuma sniedzēja nosaukums un atrašanās valsts;

9.16.9. cita kriminālizlūkošanas mērķu sasniegšanai būtiska informācija par saziņas līdzekli;

9.17. ja manta ir maksāšanas līdzeklis:

9.17.1. veids un nosaukums;

9.17.2. identifikācijas numurs;

9.17.3. izdevējs;

9.17.4. derīguma termiņš;

9.17.5. valūta, nomināls un skaits;

9.18. ja manta ir viela, kuras aprite ierobežota ar likumu:

9.18.1. veids;

9.18.2. nosaukums;

9.18.3. forma, svars (gramos), apjoms (mililitros) un skaits (vienībās);

9.18.4. krāsa;

9.18.5. iepakojuma apraksts un marķēšanas veids;

9.18.6. izņemšanas datums un adrese;

9.18.7. vielas ražotne (adrese, izmantojamās iekārtas un metodes, jauda, citas saražotās vielas, ražošanā izmantotās vielas, realizācijas auditorija), vielas slēpšanas paņēmiens, vielas transportēšanas maršruts (izcelsmes valsts, tranzīta valsts, galamērķa valsts) un transportēšanas metode;

9.18.8. cita informācija, kas var palīdzēt noskaidrot mantu vai tās saistību ar personu, notikumu vai lietu;

9.19. ja manta ir nekustāmais īpašums:

9.19.1. adrese;

9.19.2. kadastra numurs;

9.19.3. atrāšanas vietas koordinātes.

10. Sistēmā apstrādā šādu informāciju par lietu (ciktāl informācija ir zināma):

10.1. iniciatora amats, vārds, uzvārds un kontaktinformācija (tālruņa numurs, elektroniskais pasts);

10.2. lietvedības veids;

10.3. lietvedības uzsākšanas datums un reģistrācijas numurs;

10.4. juridiskais pamats uzsākšanai;

10.5. notikuma īss apraksts;

10.6. lietvedības izbeigšanas datums un lēmuma pieņēmēja amats, vārds, uzvārds un kontaktinformācija (tālruņa numurs, elektroniskais pasts);

10.7. juridiskais pamats izbeigšanai;

10.8. lietvedības rezultāts;

10.9. cita informācija, kas var palīdzēt noteikt šo noteikumu 5. punktā minēto objektu savstarpēju saistību.

11. Iekļaujot šo noteikumu 6. – 10. punktā minēto informāciju Sistēmā, norāda:

11.1. operatīvās uzskaites lietas numuru un uzsākšanas datumu, ja saistībā ar attiecīgo informāciju ir uzsākta operatīvās uzskaites lieta;

11.2. dokumenta reģistrācijas numuru, datumu un dokumenta sagatavotāju, ja saistībā ar attiecīgo informāciju ir sagatavots dokuments.

12. Ja Sistēmā jau ir iekļauta informācija par fizisko vai juridisko personu, notikumu, mantu vai lietu, iekļaujot informāciju Sistēmā par to pašu personu, notikumu vai lietu, jauno informāciju pievieno Sistēmā esošajai informācijai.

13. Ja ir pamats uzskatīt, ka dažādas fiziskās vai juridiskās personas, notikumi, mantas vai lietas, par kurām Sistēmā ir iekļauta informācija, ir saistīti un norāde par šādu saistību var palīdzēt sasniegt šo noteikumu 5. punktā minētus informācijas apstrādes mērķus, Sistēmā iekļauj norādi par attiecīgās informācijas sasaisti. Iekļaujot norādi par attiecīgās informācijas sasaisti, Sistēmā var iekļaut saistības skaidrojošu informāciju.

14. Iekļaujot informāciju Sistēmā saskaņā ar šo noteikumu 5. punktu, informāciju novērtē un informācijai piešķir šādu atbilstošāko ticamības apzīmējumu atkarībā no informācijas iegūšanas avota ticamības:

14.1. „A” – ja nav šaubu par avota autentiskumu, uzticamību un kompetenci vai ja informāciju ir sniedzis avots, kurš visos gadījumos ir sniedzis informāciju, kuras ticamība apstiprinājās;

14.2. „B” – ja informāciju ir sniedzis avots, kurš vairākumā gadījumu ir sniedzis informāciju, kuras ticamība apstiprinājās;

14.3. „C” – ja informāciju ir sniedzis avots, kurš vairākumā gadījumu ir sniedzis informāciju, kuras ticamība nav apstiprinājusies;

14.4. „X” – informācijas iegūšanas avota ticamību nav iespējams novērtēt.

15. Iekļaujot informāciju Sistēmā saskaņā ar šo noteikumu 5. punktu, informāciju novērtē un informācijai piešķir šādu atbilstošāko ticamības apzīmējumu atkarībā no informācijas ticamības:

15.1. „1” – informācija, par kuras pareizību nav šaubu;

15.2. „2” – informācija, kas ir zināma personīgi informācijas sniegšanas avotam, bet nav zināma personīgi nodarbinātajam, kurš to saņēma;

15.3. „3” – informācija, kas nav zināma personīgi informācijas avotam, bet ko apstiprina cita jau reģistrēta informācija;

15.4. „4” – informācija, kas nav zināma personīgi informācijas avotam un ko nav iespējams apstiprināt.

16. Konstatējot, ka Sistēmā iekļautās informācijas novērtējums ir nekorekts, par to informē Sistēmas lietotāju, kurš iekļāva attiecīgo informāciju vai nodarbināto, kurš pilda Sistēmas lietotāja, kurš iekļāva attiecīgo informāciju, pienākumus, un kurš informāciju novērtē no jauna.

17. Iekļaujot šajos noteikumos minēto informāciju Sistēmā, informācijai piešķir šādu atbilstošāko piekļuves statusu:

17.1. „K-1” – informācija pieejama visiem Sistēmas lietotājiem;

17.2. „K-2” – Sistēmas lietotājiem pieejama tikai norāde par informācijas esamību Sistēmā un subjektu, kurš iekļāva Sistēmā attiecīgo informāciju;

17.3. „K-3” – informācija pieejama tikai Sistēmas lietotājam, kurš iekļāva informāciju Sistēmā vai nodarbinātajam, kurš pilda Sistēmas lietotāja, kurš iekļāva attiecīgo informāciju, pienākumus un tās tiešajam vadītājam (priekšniekam);

17.4. “K-4” – informācija pieejama tikai kvalitātes kontrolētājam, bet operatīvās darbības subjekta vadītājs vai viņa vietnieks var lemt par informācijas satura atklāšanu;

17.5. “K-5” – informācija pieejama tikai kvalitātes kontrolētājam.

18.Sistēmā iekļauta informācija ar piekļuves statusu „K-2, K-4 un K-5”, pieejama arī Sistēmas lietotājam, kurš iekļāva informāciju Sistēmā vai nodarbinātajam, kurš pilda Sistēmas lietotāja, kurš iekļāva attiecīgo informāciju, pienākumus un tās tiešajam vadītājam (priekšniekam).

19. Par katru piekļuvi informācijai ar piekļuves statusu „K-2, K-3 un K-4” Sistēma automātiski nosūta paziņojumu par piekļuves faktu Sistēmas lietotājam, kurš iekļāva attiecīgo informāciju Sistēmā vai nodarbinātajam, kurš pilda Sistēmas lietotāja, kurš iekļāva attiecīgo informāciju, pienākumus.

20. Par katru piekļuvi informācijai Sistēmā automātiski saglabājas informācija par piekļuves faktu un datu sākotnējā vērtība (ja dati tiek mainīti). Šī informācija tiek automātiski dzēsta no Sistēmas kopā ar pamatinformāciju.

21. Iekļaujot informāciju Sistēmā, norāda informācijai noteikto klasifikācijas pakāpi, ja tāda ir noteikta, kā arī uz attiecīgo informāciju attiecināmos informācijas izmantošanas ierobežojumus.

22. Šo noteikumu 6. – 10. punktā minētajai informācijai 17. punktā minētie informācijas piekļuves statusi tiek saglabāti atbilstoši šādiem termiņiem:

22.1.„K-1, K-5” – līdz attiecīgās informācijas dzēšanas brīdim;

22.2. „K-2” – 2 mēnešus kopš informācijas iekļaušanas Sistēmā. Ja attiecīgās informācijas piekļuves statuss „K-2” pēc 2 mēnešiem netiek pagarināts, tiek noteikts „K-1” informācijas piekļuves statuss;

22.3. „K-3” – 6 mēnešus kopš informācijas iekļaušanas Sistēmā. Ja attiecīgās informācijas piekļuves statuss „K-3” pēc 6 mēnešiem netiek pagarināts, automātiski tiek noteikts „K-2” informācijas piekļuves statuss;

22.4. “K-4” – kvalitātes kontrolētājs nodrošina šīs informācijas aktualizāciju atbilstoši Operatīvās darbības likuma 23. panta piektajā daļā noteiktajām.

23.30 dienas pirms informācijas piekļuves statusa termiņa beigām, Sistēma automātiski sagatavo sistēmas paziņojumu Sistēmas lietotajam, kurš iekļāva informāciju Sistēmā vai nodarbinātajam, kurš pilda Sistēmas lietotāja, kurš iekļāva attiecīgo informāciju, pienākumus.

24. Informācijas piekļuves statusu Sistēmas lietotājs, kurš iekļāva informāciju Sistēmā vai nodarbinātais, kurš pilda Sistēmas lietotāja, kurš iekļāva attiecīgo informāciju, pienākumus, var pagarināt uz laika posmu, kas nepārsniedz tādu pašu termiņu ar tā tiešā vadītāja (priekšnieka) vai amatā augstāka vadītāja (priekšnieka) akceptu.

25.Ar operatīvās darbības subjekta vadītāja (priekšnieka) vai viņa vietnieka akceptu, kura padotais iekļāva informāciju Sistēmā, jebkurā laikā var mainīt Sistēmā iekļautās informācijas piekļuves statusu.

26.Iekļaujot informāciju Sistēmā, var iekļaut Sistēmā norādi par to, kurai institūcijai būtu jāiepazīstas ar attiecīgo informāciju. Sistēma automātiski nosūta paziņojumu par attiecīgās informācijas iekļaušanu Sistēmā attiecīgajai institūcijai.

**III. Sistēmā iekļautās informācijas glabāšanas termiņi, informācijas dzēšanas kārtība un nosacījumi, institūcijas, kurām ir piešķirama piekļuve Sistēmā iekļautajai informācijai**

27. Saskaņā ar šo noteikumu 5. punkta nosacījumiem Sistēmā iekļautā informācija automātiski tiek dzēsta pēc četriem gadiem no tās iekļaušanas brīža, ja tā nav papildināta atbilstoši šo noteikumu 12. punkta nosacījumiem vai attiecībā uz to nav iekļauta norāde atbilstoši šo noteikumu 13.punkta nosacījumiem.

28. Ja saskaņā ar šo noteikumu 5. punkta nosacījumiem Sistēmā iekļautā informācija tiek papildināta atbilstoši šo noteikumu 12. punkta nosacījumiem vai attiecībā uz to iekļauj norādi atbilstoši šo noteikumu 13.punkta nosacījumiem, šāda informācija (pamatinformācija ar papildinājumiem vai sasaistēm) automātiski tiek dzēsta pēc četriem gadiem no pēdējās papildināšanas vai attiecīgās norādes iekļaušanas.

29. 30 dienas pirms Sistēmā iekļautās informācijas dzēšanas Sistēma automātiski sagatavo sistēmas paziņojumu par informācijas dzēšanu Sistēmas lietotājam, kurš iekļāva informāciju Sistēmā vai nodarbinātajām, kurš pilda Sistēmas lietotāja, kurš iekļāva attiecīgo informāciju, pienākumus.

30. Ja pirms šo noteikumu 29. punktā minētā Sistēmas paziņojuma saņemšanas konstatē, ka attiecīgā Sistēmā iekļautā informācija neatbilst šajos noteikumos noteiktajiem nosacījumiem, šo informāciju dzēš.

31. Pēc informācijas iekļaušanas Sistēmā saskaņā ar šo noteikumu 5. punkta nosacījumiem, ziņas, kas satur īpašas kategorijas (sensitīvus) personas datus, automatizēti tiek pseidonimizētas un glabātas atsevišķi no pārējās informācijas.

32. Piekļuve šo noteikumu 31. punktā minētajiem datiem, kuri nepieciešami fiziskas personas identifikācijai, atkarībā no apstrādei pakļautā datu apjoma, būtības un apstrādes intensitātes, tiek nodrošināta ar operatīvās darbības subjekta vadītāja (priekšnieka) vai viņa vietnieka akceptu, un, tikai gadījumos, kad personas datu apstrāde nepieciešama, lai aizsargātu šīs vai citas fiziskās personas būtiskas intereses vai, ja pats datu subjekts ir datus publiskojis (nepārsniedzot publicēto datu apjomu). Šie dati automātiski tiek dzēsti ar šo noteikumu 31. punktā minētās informācijas dzēšanu no Sistēmas.

33. Piekļuve šo noteikumu 31. punktā minētajiem datiem, kuri ir iegūti sevišķajā veidā veicamā operatīvās darbības pasākuma gaitā, tiek nodrošināta nepārsniedzot Operatīvās darbības likumā noteiktus ierobežojumus un informācijas izmantošanas apjomu.

34. Piekļuve Sistēmā iekļautajai informācijai piešķirama Valsts policijas, Valsts robežsardzes un Valsts ieņēmumu dienesta nodarbinātajiem.

**VI. Pārejas noteikums**

34. Noteikumi stājas spēkā vienlaicīgi ar likumprojektu “Grozījums Operatīvās darbības likumā”.

Ministru prezidents Arturs Krišjānis Kariņš

Iekšlietu ministrs Sandis Ģirģens

Iesniedzējs:

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

01.04.2021. 12:00

2772

Vegneris, 67075276

dmitrijs.vegneris@vp.gov.lv